|  |
| --- |
| **Mødedato:** 2. september 2022 kl. 9.00-10.00  **Mødested:** Konferencelokalet, Hedeager 3, 8200 Århus N  **Mødeemne:** Møde i LAMU  Deltagere: Jørgen Frøkiær, Beatrice Tscherning-Olesen, Annette Jørgensen, Mie Farsinsen, Tina Bach Aaen (referent)  Fraværende: Alma Bečić Pedersen, Ellen Steffensen, Henning Grønbæk, Per Højgaard Christensen, Trine Werenberg Mikkelsen |

|  |
| --- |
|  |

1. **Godkendelse af dagsorden**Dagsordenen blev godkendt.
2. **Drøftelse af APV handleplaner**
3. Ergonomi på kontorpladser  
   Ellen havde kommenteret skriftligt på handleplanerne og mente, at det er vigtigt, at det nævnes, at ledelsen har et ansvar for at stille redskaber til rådighed. Annette fortalte om GCP-enhedens temadag og WHO’s anbefaling om lav intensitet motion, fx at stå op ved hæve-sænkebordet kunne forbedre sundheden (den næste stilling er den bedste). Mie sagde, at det handler om at få gode vaner.  
   WHO’s anbefalinger undersøges og tilføjes handleplanen. At ledelsen har et ansvar for at stille de rigtige redskaber til rådighed tilføjes også planen.

Når der sendes information ud til medarbejderne i efteråret, kan det medtages, at der kan findes inspiration i bogen ’Slip stolen’.

1. Arbejdspladskultur og –adfærd   
   Ellen skriver, at titlen er bredere end løsningsforslagene lægger op til. LAMU besluttede sig for at ændre titlen til Arbejdsplads**hensyn** og –adfærd.  
   Ledelsesforankring er vigtig og det tilføjes handleplanen, at ’IKM opfordrer ledere til at tage hensyn og adfærd på arbejdspladsen op’. Dette vil ske gennem den udvidede lederkreds.  
   Der nedsættes en arbejdsgruppe i efteråret 2022, der kan udarbejde en ideliste til god kontorkultur. Listen skal være færdig inden jul, så den kan bruges i forbindelse med flytte-APV i Forum. Alle på IKM får mulighed for at deltage, da LAMU gerne vil have personer med personlig erfaring med i gruppen, gerne med både positive og negative erfaringer.
2. **Onboarding**LAMU drøftede niveauet af onboarding på instituttet, som er vidt forskellig fra afdeling til afdeling. Sekretariatet er ved at lave en onboardingsplatform på hjemmesiden og den udvidede lederkreds vil også blive inddraget i onboarding. I forbindelse med APV er der talt om introduktionsmøder indeholdende bla. information om instituttets kultur og værdier.

Jørgen vil gerne have en IKM introduktionspakke og en lokal onboarding, hvilket LAMU kan slutte op om.

1. **Kort nyt fra arbejdsmiljøgrupperne**  
   - Gruppe 1 har svaret på kommentarerne på den fysiske APV og gruppen ønsker at e-læringskurset om brand (senere andre obligatoriske kurser) oversat til engelsk. Gruppen har lavet en handleplan på oversættelse af e-læringskurser.  
   - Gruppe 6 har svaret på kommentarerne på den fysiske APV. Annette fortæller, at det stadig er nemmest at håndtere de afdelinger, hvor gruppemedlemmerne er repræsenteret.
2. **Evt.**-